**Сябры** — амерыканскі камедыйны тэлевізійны серыял, створаны рэжысёрамі Дэвідам Крэйнам і Мартай Каўфман. Прэм’ерныя паказы ўсіх дзесяці сезонаў выходзілі ў эфір на тэлеканале NBC з 22 верасня 1994 па 6 мая 2004 года. У цэнтры сюжэту шасцёра сяброў, якія жывуць на Манхэтане, адным з раёнаў Нью-Ёрка. Серыял «Сябры» быў спрадзюсаваны кампаніяй «Брайт/Каўфман/Крэйн прадакшэнс» (лац.: Bright/Kauffman/Crane Productions) сумесна са студыяй Warner Bros. Television. Першапачаткова выканаўчымі прадзюсарамі серыяла былі Кевін Брайт, Марта Каўфман і Дэвід Крэйн, а ў наступных сезонах з’явіліся і іншыя.

Марта Каўфман і Дэвід Крэйн пачалі працу над серыялам пад назвай «Кавярня Бяссонніца» з лістапада па снежань 1993 года. Яны прадставілі ідэю Кевіну Брайту, з якім працавалі раней, і разам яны склалі сцэнарый на сямі старонках для NBC. Пасля некалькіх правак і змяненняў сцэнарыя, уключаючы другую назву серыяла «Сябры як мы», серыял атрымаў канчатковую назву «Сябры». Здымка серыяла праходзіла на Warner Bros. Studios у Бербанку, Каліфорнія. Фінальны эпізод (236-ю серыю), паказаны 6 мая 2004 года, паглядзела 52,5 мільёна амерыканскіх тэлегледачоў, што зрабіла яго чацвёртым па папулярнасці фінальным эпізодам у гісторыі тэлебачання і самым папулярным эпізодам дзесяцігоддзя.

«Сябры» здабываў станоўчыя водгукі на працягу ўсяго паказу, стаўшы адным з самых папулярных сіткомаў усіх часоў. Серыял атрымаў мноства ўзнагарод і агулам атрымаў 63 намінацыі прэміі «Эмі». Пасля прэм’еры серыял адразу стаў хітом, нязменна застаючыся ў першай дзясятцы рэйтынгаў папулярнасці. Шматлікія крытыкі лічаць яго за адзін з найлепшых шоў у гісторыі тэлебачання, уключаючы TV Guide, які паставіў серыял на 21 месца ў спісе 50 самых лепшых тэлевізійных шоў усіх часоў. У 1997 годзе «Эпізод з відэа з выпускнога балю» заняў 100-е месца ў спісе 100 найвялікшых эпізодаў усіх часоў паводле версіі TV Guide. Апрача таго, у 2013 годзе серыял «Сябры» заняў 24-е месца ў спісе 101 найлепшага сцэнарыя для тэлебачання ўсіх часоў па версіі Гільдыі сцэнарыстаў.

Стаўшы фаварытам кінакрытыкаў і камерцыйна паспяховым культурным феноменам, серыял зрабіў значны культурны ўплыў. Кавярня «Цэнтральная кавярня» (англ.: The Central Perk), якая займала віднае месца ў сіткоме, мае розныя імітацыі па ўсім свеце. Усе дзесяць сезонаў серыяла даступныя ў стандартным разрозненні на DVD і ў фармаце высокай якасці на Blu-ray. Пасля заканчэння серыяла быў зняты спін-оф пра аднаго з галоўных герояў «Сяброў» з аднайменнай назвай «Джоўі».

Зноскі
------

1. 1 2 3  fernsehserien.de Праверана 19 чэрвеня 2020.<a href='https://wikidata.org/wiki/Track:Q54871129'></a>
2. ↑

Спасылкі
--------

* Лагатып Вікісховішча На Вікісховішчы ёсць медыяфайлы па тэме Сябры (тэлесерыял)
* Friends (англ.)(недаступная спасылка). *Warner Bros. Studios*. Архівавана з першакрыніцы 24 студзеня 2012. Праверана 10 красавіка 2014.
* Сябры на сайце «Internet Movie Database» (англ.) 8.9 з 10 зорак
* Friends (англ.)(недаступная спасылка). *TV.com*. Архівавана з першакрыніцы 1 лютага 2012. Праверана 10 красавіка 2014.

|  |  |
| --- | --- |
| ⚙️   У сацыяльных сетках | Facebook · X |
| Фота, відэа і аўдыё | Instagram · TikTok · YouTube |
| Тэматычныя сайты | AllMovie · AlloCiné · Česko-Slovenská filmová databáze · FilmAffinity · Internet Movie Database · Metacritic · Rotten Tomatoes · DMOZ |
| Слоўнікі і энцыклапедыі | Вялікая нарвежская · Britannica (онлайн) |
| Нарматыўны кантроль | BNF: 131904957 · GND: 4719613-0 · VIAF: 205795873 |

| ⛭ |
| --- |
| Героі | 
* Рэйчэл Грын
* Моніка Гелер
* Фібі Буфэ
* Джо Трыбіяні
* Чэндлер Бінг
* Рос Гелер

 |
| Іншыя персанажы | 
* Гантэр
* Джэніс
* Другарадныя персанажы
* Запрошаныя зоркі

 |
| Акцёры | 
* Джэніфер Эністан
* Кортні Кокс
* Ліза Кудрау
* Мэт Леблан
* Мэцью Перы
* Дэвід Швімер

 |
| Гл. таксама | 
* Спіс эпізодаў
* Апісанне сезонаў
* Саўндтрэк серыяла
* Ізноў Сябры
* «Абадраны Кот»
* Серыял «Джоўі»

 |